**Referat fra styremøte for Mental Helse Nordre Follo kommune 3.9.2025**

**Til stede var Lars H Bøhler, Karl Trollsaas, Abida Akhtar og Stine K. Bekkelund**

**Saksliste:**

**20/25: Innkalling og dagsorden**

Det var ingen merknader til innkallingen. Det ble føyd på to saker til på agendaen; Evaluering av sommeravslutningen og Deltagelse på Eventyrfestivalen

**21/25: Registerutskrift fra Brønnøysundregisteret**

Vi skal nå ha rettet opp alt slik at vårt «foretak» er behørig registrert med korrekte og oppdaterte data.

**22/25: Forberedelse til Åpent møte 15.oktober kl.1700**

Denne dagen er knyttet opp til «Verdensdagen for psykisk helse». Det er et åpent møte hvor vi benytter oss av lokalene til Fontenehuset, som også vil stå ansvarlig for bevertningen (kuvertpris kr. 70,-.)

**Foreløpig ser programmet slik ut;**

***Lars Henrik Bøhler*** ønsker velkommen

***Varaordfører Knut Tønnes Steenersen*** innleder (Lars får bekreftet at dette er ok)

***Ole-Marius Minde Johansen*** fra Mental Helse sier litt om organisasjonen (Lars får dette bekreftet)

***Shahram Ariafar*** holder foredrag om «Menns Helse»

Pause med servering

Kulturelt bidrag (Stine følger opp)

***Stine K. Bekkelund*** holder foredrag om å «Ta seg frem i livet «

**Lars Henrik Bøhler** runder av med avslutning og med ønske om tilbakemeldinger

fra de som er til stede. Og ønsker alle vel hjem.

**Målgruppen** er «alle som har lyst til å komme»

Lars Henrik Bøhler inviterer også de andre lokallagene i Follo

Hvem har ansvaret for å følge opp;

 Fontenehuset, (Lars følger opp)

Annonser i ØB og Verdensdags Ressursbank, (Karl følger opp)

**23/25: Oversikt over Brukerrepresentant**

Hvem tar på seg å kontrollere opplysninger om brukerrepresentanter som ligger i medlemssystemet, om den er riktig og gi en tilbakemelding til Mental Helse om endringer må gjøres. Karl følger opp dette.

**24/25: Utvalgsrepresentanter**

Det sitter valgte personer i utvalgene «politisk påvirkning» og «lokallagsutvalg og sosiale aktiviteter. Disse kan kontaktes for politiske kurs og evt spørsmål.

**25/25: Valg 2025 – Budskapsplattform**

Mental Helse har sendt ut en «valgkamp-pakke» som vi kan bruke. Her synliggjør Mental Helse sine standpunkter. Mye av dette materialet kan også brukes ifbm budsjett 2026 og langtidsbudsjett i vår kommune. Dette er noe vi vil gjøre.

Shahram Ariafar har ved flere anledninger vært å se og lese i lokalavisen og på sosiale medier og setter fokus på Mental Helse.

Vi bør markere oss før budsjettbehandlingen for kommende år i kommunen.

**26/25: Årsrapport for lag**

Vår Årsrapport er signert og sendt Mental Helse.

**27/25: Nyhetsbrev fra generalsekretæren**

Det ble vist til de siste nyhetsbrevene fra Mental Helse; Tusenvis støttet Mental Helse på Oslo Pride, Mental Helse prydet Stavernfestivalen, over 700 nye medlemmer i 2025, ifmb med valget ønsker Mental Helse å løfte forebygging av psykiske helseutfordringer, det inviteres til seminar om psykisk beredskap i Oslo 24. september (Stine og Abida deltar), vi kan komme med kandidater til «Åpenhetsprisen 2025» og det forberedes nå aktiviteter til «Verdensdagen for psykisk helse».

**28/25: Julekulekampanjen 2025**

Lars Henrik Bøhler deltok på et web-seminar om «Salgspakke for Julekulekampanjen». Julekulekampanjen er en årlig innsamlingsaksjon for Hjelpetelefonen og Sidemedord, tjenester som er der når ingen andre er det. Det handler også om å være synlig, skape et fellesskap og gi håp.

Vi har bestilt 6 julekuler som vi bla ønsker å gi som gave til foredragsholdere. Karl sjekker Nettbutikken

**29/25: Lokallagssamling 6-7 september 2025 og 7. desember 2025.**

1. Lokallagssamling på Olavsgaard hotell 6-7 september; Karl Trollsaas og Abida Akhtar stiller for Nordre Follo lokallag.
2. Lars Henrik Bøhler har rykket opp til fast plass i valgkomiteen, som har møte samme dag.

**30/25: Boliger for personer med nedsatt funksjonsevne**

Karl Trollsaas refererte fra siste møte i «Rådet for personer med nedsatt funksjonsevne». Mental Helse Nordre Follo har gitt innspill til dette politiske utvalget angående boliger for personer med nedsatt funksjonsevne. Det er nå tre foreldergrupper som er med på dette. Kommunedirektøren har varslet at det kan gå 10-15 år før et slikt prosjekt er på plass. Vi synes at dette høres «hårreisende ut!. Vi anbefaler at kommunen går i dialog med en utbyggere for å kjøp av tilrettelagte boliger i utbyggingsprosjekter og de tilfredsstiller Husbankens krav og som igjen vil utløse investeringstilskudd.

Vi har også anbefalt kommunen om å hente informasjon fra lignende prosjekter i Kråkstad og på Trelasttomta. Og de bør knytte til seg Styreleder Stål Rune Jensen, Solbakken borettslag i Kråkstad, som brukes av flere i Norge ved etablering av slike boliger. Vi føler ikke at kommunen «står på» i denne saken, men nærmest trenerer og vanskeliggjør arbeidet for alle de som har et slikt behov og deres pårørende.

Vi anbefaler også at kommunen sender ut et skjema/tar rede på om beboerne i allerede tilrettelagte boliger med ansattbase er fornøyd med kommunenes tjenester!

**31/25: Jonas Ørnes Andersen, organisasjonsrådgiver, takker for seg**

Organisasjonsrådgiver Jonas Ørnes Andersen har sluttet i Mental Helse. Vi skal nå bruke medlem@mentalhelse.no for fremtidige henvendelser**.**

**32/25: Forslag til foredragsholder – Bærekraftig psyke for alle**

Vi har mulighet for å invitere foredragsholder «Gilbert» som holder foredrag sammen med Marius fra Mental Helse vedrørende temaet «Bærekraftig psykisk helse». Pris ukjent! Vi velger å avvente.

**33/25: Samhandling med Rotary – Ski og Langhus**

Lars Henrik Bøhler har snakket med Rotary Ski og Langhus og de er villige til å stille med «mannskap» dersom vi ønsker å holde en «aften» for vanskeligstilte i kommunen. Det betyr at Mental Helse Nordre Follo betaler for bevertningen og Rotary hjelper oss med det praktiske. Stine sjekker muligheter med «Frivilligheten på Waldermarhøy».

**34/25: «Ta seg frem i livet» Stine informerer fra møtet**

Stine K. Bekkelund informerte styret fra møtet i «Ta seg frem i livet». Referat fra møtet vedlegges referatet.

**35/25 Sommeravslutning – Evaluering**

Vi må bli bedre på å informere i forkant om dette arrangementet for å flere til å delta og understreke at dette er et gratis arrangement hvor Mental Helse dekker bevertningen. Vi må invitere mer «direkte», bli mer personlig og maile våre medlemmer.

**36/25 Eventyrfestivalen**

Abida og Stine følger opp og sjekker om det er mulig å etablere en egen stand på festivalen.

**37/25 Egenandel ved deltagelse på arrangementer i regi av Mental Helse sentralt**

Styret vedtok at vi dekker egenandelen ved deltagelse på kurs, seminarer og lokallagssamlinger; i den grad vi har midler til disposisjon.

**35/25: Neste styremøte**

Neste styremøte blir onsdag 1. oktober. Da blir det å sette den siste «finpussen» før Åpent møte 15. oktober.

**Lars Henrik Bøhler**

**Styreleder**